Unitatea Administrativ-Teritorială Bustuchin
Gorj, str Principală, nr 66, sat Bustuchin, comuna Bustuchin  
Nr. 8345 din 24.07.2026
Anunț concurs 
pentru post contractual conform H.G. 1336/2022

A.) Unitatea Administrativ-Teritorială Bustuchin  cu sediul în Sat Bustuchin, Comuna Bustuchin, str. Principală nr. 66, județul Gorj, organizează concurs, pentru ocuparea următorului post contractual, conform H.G. nr. 1336/08.11.2022:
 1. Nivelul postului: Conducere
 2. Denumirea postului: COORDONATOR SERVICIU SOCIAL (COD COR 112039), post vacant, pe perioadă determinată în cadrul „Serviciului de îngrijire la domiciliu pentru persoanele vârstnice” din comuna Bustuchin, jud. Gorj.   
[bookmark: _GoBack] 3. Numărul de posturi: 1 post , normă timp de lucru :norma intreaga, 4 ore/zi.
B.) Documente solicitate candidaţilor pentru întocmirea dosarului de concurs, conform art. 35 din H.G. 1336/2022
a) formular de înscriere la concurs, conform modelului prevăzut la anexa;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)  curriculum vitae, model comun european.

Dosarele de înscriere se depun la sediu instituţie. Informaţii la tel: 0253/475125 sau la sediul instituţiei.
Termenul de depunere a dosarelor: 28.07.2026 – 10.08.2026, ora 15:00, la sediul instituţiei. Proba scrisa in data de 18.08.2026, ora 1000.

C.) Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

 Condiţii specifice de participare la concurs:
1. Nivelul studiilor: -	Studii superioare în asistență socială, sociologie, administrație publică sau alte domenii relevante;		         
2. Alte condiții: -- formare complementară în management social constituie un avantaj;
-Abilităţi, calităţi şi aptitudini necesare:
· Experiență < 5 ani în coordonarea serviciilor sociale.
· Competențe avansate de planificare, comunicare și leadership
· Cunoașterea cadrului legal și normativ în domeniul asistenței sociale.
D.) Bibliografie şi tematică: afișată la sediul și pe site-ul instituției.
1)   Ordinul nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice;
2)  OUG nr. 57/ 2019 privind Codul administrativ, cu modificarile si completarile ulterioare -Partea a VI-a,Titlul III - Personalul contractual din autoritățile și instituțiile publice;
3)   Legea nr. 292/2011 a asistenței sociale, cu modificările și completările ulterioare – cap IV, secțiunea a 4-a;
4) Ghidul Solicitantului – Condiții Specifice, Acțiunea 6.1 – Servicii de îngrijire la domiciliu pentru persoanele vârstnice;
5) MANUALUL BENEFICIARULUI PROGRAMUL EDUCAȚIE și OCUPARE 2021 – 2027 PROGRAMUL INCLUZIUNE ȘI DEMNITATE SOCIALĂ 2021-2027 Versiunea 5 Decembrie 2025
Fișa postului :
ATRIBUŢIILE POSTULUI:
Responsabilități principale: 
A. Management general:
• Coordonează activitățile de îngrijire la domiciliu conform standardelor minime de calitate.
• Monitorizează implementarea planurilor individualizate de intervenție.
• Supraveghează activitatea personalului: îngrijitori, asistenți sociali, psihologi, facilitatori de socializare.
• Asigură aplicarea legislației din domeniul serviciilor sociale (Legea 197/2012, Legea 292/2011, Ordin 29/2019).
B. Coordonare activități de socializare și sprijin emoțional:
• Planifică și supervizează activitățile de acompaniere a beneficiarilor pentru prevenirea izolării sociale.
• Colaborează cu psihologul, asistentul social și echipa de îngrijitori pentru adaptarea intervenției emoționale.
• Asigură implementarea activităților de discuții, jocuri sociale, vizite de socializare și sprijin pentru activități personale.
C. Coordonare activități de animare comunitară și terapie ocupațională:
• Organizează ateliere tematice adaptate capacităților beneficiarilor (cusături, pictură, reciclare creativă etc.).
• Încurajează participarea vârstnicilor la evenimente comunitare, civice și intergeneraționale.
• Stimulează sentimentul de apartenență și contribuție prin valorificarea produselor realizate (expoziții, campanii sociale).

Roluri și atribuții: 
A. Rol de coordonator general: Supervizează echipa serviciului social, monitorizează activitățile de îngrijire, colaborează cu actorii instituționali și asigură aplicarea standardelor legale și metodologice.
B. Rol de integrator social și emoțional: Coordonează direct activitățile de acompaniere, socializare dirijată și sprijin psihosocial, asigurând conexiuni cu psihologul și intervenții adecvate fiecărui caz.
C. Rol de facilitator comunitar: Planifică și valorifică activitățile de terapie ocupațională și evenimente publice, contribuind la vizibilitatea proiectului și la incluziunea activă a beneficiarilor în comunitate.

 CALENDARUL DESFĂȘURĂRII CONCURSULUI

	Nr. crt.
	Etapa concursului
	Data
	Ora / Observații

	1
	Publicarea anunțului de concurs
	28.07.2026
	Afișare la sediu, pe pagina de internet și pe portalul posturi.gov.ro

	2
	Depunerea dosarelor de înscriere
	28.07.2026 – 10.08.2026
	În programul de lucru al instituției (10 zile lucrătoare)

	3
	Selecția dosarelor de concurs
	11.08.2026
	Comisia de concurs

	4
	Afișarea rezultatului selecției dosarelor
	11.08.2026
	La sediu și pe pagina de internet

	5
	Depunerea contestațiilor privind selecția dosarelor
	12.08.2026
	În termen de o zi lucrătoare de la afișarea rezultatului

	6
	Soluționarea contestațiilor și afișarea rezultatului final al selecției dosarelor
	13.08.2026
	Comisia de soluționare a contestațiilor

	7
	Proba scrisă
	18.08.2026
	Ora 10:00, la sediul Primăriei Comunei Bustuchin

	8
	Afișarea rezultatului probei scrise
	18.08.2026
	După finalizarea corectării lucrărilor

	9
	Depunerea contestațiilor la proba scrisă
	19.08.2026
	În termen de o zi lucrătoare de la afișarea rezultatului

	10
	Soluționarea contestațiilor și afișarea rezultatului final al probei scrise
	20.08.2026
	Comisia de soluționare a contestațiilor

	11
	Interviul
	24.08.2026
	Ora 10:00, la sediul Primăriei Comunei Bustuchin

	12
	Afișarea rezultatului interviului
	24.08.2026
	La sediu și pe pagina de internet

	13
	Depunerea contestațiilor la interviu
	25.08.2026
	În termen de o zi lucrătoare de la afișarea rezultatului

	14
	Soluționarea contestațiilor la interviu
	26.08.2026
	Comisia de soluționare a contestațiilor

	15
	Afișarea rezultatului final al concursului
	27.08.2026
	La sediu și pe pagina de internet



      Relații suplimentare se pot obţine la sediul Primăriei comunei Bustuchin situată în Comuna Bustuchin, telefon 0253/ 475125, e-mail:contact@primaria-bustuchin.ro, precum și de pe site-ul instituției: www.primaria-bustuchin.ro	
      Persoane de contact:  Mihailescu Radu - Danut, secretar general.	

Funcție (Conducător instituție): Primar
Nume Prenume: CIOCEA  ION
Semnătură

